CELEX: 52013XC0806(02)
Language: sl
Date: 2013-08-06
Title: Osnutek uredbe Komisije (EU) št. …/… z dne 5. avgusta 2013 o spremembi Uredbe (ES) št. 1857/2006 glede obdobja uporabe

6.8.2013   
            
            
               SL
            
            
               Uradni list Evropske unije
            
            
               C 227/1
            
         OSNUTEK UREDBE KOMISIJE (EU) št. …/…
   z dne 5. avgusta 2013
   o spremembi Uredbe (ES) št. 1857/2006 glede obdobja uporabe
   2013/C 227/02
   EVROPSKA KOMISIJA JE –
   ob upoštevanju Pogodbe o delovanju Evropske unije, zlasti člena 108(4) Pogodbe,
   ob upoštevanju Uredbe Sveta (ES) št. 994/98 z dne 7. maja 1998 o uporabi členov 92 in 93 Pogodbe o ustanovitvi Evropske skupnosti za določene vrste horizontalne državne pomoči (1),
   po objavi osnutka te uredbe (2),
   po posvetovanju s Posvetovalnim odborom za državno pomoč,
   ob upoštevanju naslednjega:
   
               (1)
            
            
               Uredba Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (3) poteče 31. decembra 2013.
            
         
               (2)
            
            
               Vsebina prihodnje uredbe o izjemah za pomoč, dodeljeno malim in srednje velikim podjetjem, ki delujejo v kmetijskem in gozdarskem sektorju ter na podeželju, je odvisna od različnih drugih instrumentov, zlasti od nove uredbe o splošnih skupinskih izjemah, ki nadomešča Uredbo Komisije (ES) št. 800/2008 z dne 6. avgusta 2008 o razglasitvi nekaterih vrst pomoči za združljive s skupnim trgom z uporabo členov 87 in 88 Pogodbe (4). Odvisna je tudi od prihodnjih pravil, ki se uporabljajo za razvoj podeželja (5). Ti drugi instrumenti 1. januarja 2014 še ne bodo v celoti veljali oz. se takrat še ne bodo v celoti uporabljali.
            
         
               (3)
            
            
               Na podlagi tega je primerno podaljšati veljavnost Uredbe (ES) št. 1857/2006 do 30. junija 2014.
            
         
               (4)
            
            
               Uredbo (ES) št. 1857/2006 bi bilo zato treba ustrezno spremeniti.
            
         
               (5)
            
            
               Pri uporabi Uredbe (ES) št. 1857/2006 je primerno pojasniti, da se ob razveljavitvi Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (ESKRP) (6) sklicevanje na navedeno uredbo šteje kot sklicevanje na razveljavljeno uredbo.
            
         
               (6)
            
            
               Ukrepi iz te uredbe so v skladu z mnenjem Svetovalnega odbora za državno pomoč –
            
         SPREJELA NASLEDNJO UREDBO:
   Člen 1
   V členu 23(1) Uredbe (ES) št. 1857/2006 se drugi pododstavek nadomesti z naslednjim:
   
      „Uporablja se od 1. januarja 2007 do 30. junija 2014“
   
   Člen 2
   Za namene Uredbe (ES) št. 1857/2006 se po razveljavitvi Uredbe (ES) št. 1698/2005 vse sklicevanje v Uredbi (ES) št. 1857/2006 na Uredbo (ES) št. 1698/2005 šteje kot sklicevanje na razveljavljeno uredbo.
   Člen 3
   Ta uredba začne veljati dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 5. avgusta 2013
      
         
            Za Komisijo
         
         
            Predsednik
         
         […] […]
      
   
   
      (1)  UL L 142, 14.5.1998, str. 1.
   
      (2)  UL C 227, 6.8.2013, str. 1.
   
      (3)  UL L 358, 16.12.2006, str. 3.
   
      (4)  UL L 214, 9.8.2008, str. 3.
   
      (5)  Predlog uredbe Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP), COM(2011) 627 konč./3.
   
      (6)  UL L 277, 21.10.2005, str. 1.